En decemberdag for et par år siden var en ung politibetjent fra København på patrulje med en bornholmsk kollega, og radioen var tunet ind på P4 Bornholm, hvor den bornholmske radiovært opfyldte musikønsker for de lyttere, der skrev ind og ønskede deres kære en glædelig jul.

Efter flere lytteres ønsker var blevet læst op, var den unge københavner noget benovet over de venlige borgere på Bornholm, som tilsyneladende havde varme følelser for ordensmagten.

I hvert fald ønskede alle glædelig jul til familie, venner og “betjente”.

– Vi har ladet ham blive i troen, fortæller Bornholms Politi, som har lagt den fine julehistorie på sin facebookprofil, hvor der også ønskes glædelig jul.